กฎกระทรวงการขอรับใบอนุญาตการออกใบอนุญาต และการต่ออายุใบอนุญาตประกอบการรับจ้างบรรทุกคนโดยสารแบบพิเศษพ.ศ.๒๕๖๐ อาศัยอำนาจตามความในมาตรา ๕ วรรคหนึ่ง (๑) (๒) (๓) (๔) (๕) (๑๐) และ(๑๘) แห่งพระราชบัญญัติรถยนต์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์(ฉบับที่ ๑๐) พ.ศ. ๒๕๔๒ มาตรา ๕ วรรคหนึ่ง (๑๔) แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติม โดยพระราชบัญญัติรถยนต์ (ฉบับที่ ๑๓) พ.ศ. ๒๕๔๗ มาตรา ๒๓วรรคสี่ และมาตรา ๒๔ วรรคสาม แห่งพระราชบัญญัติรถยนต์ พ.ศ. ๒๕๒๒รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑[๑] กฎกระทรวงนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปข้อ ๒ ให้ยกเลิกกฎกระทรวงว่าด้วยการขอรับใบอนุญาตการออกใบอนุญาต การต่ออายุใบอนุญาตประกอบการรับจ้างบรรทุกคนโดยสารและการรับจดทะเบียนรถยนต์รับจ้างแบบพิเศษในเขตกรุงเทพมหานคร พ.ศ. ๒๕๕๔ข้อ ๓ ในกฎกระทรวงนี้รถยนต์รับจ้างแบบพิเศษ หมายความว่ารถยนต์รับจ้างบรรทุกคนโดยสารไม่เกินเจ็ดคนแบบพิเศษใบอนุญาต หมายความว่าใบอนุญาตประกอบการรับจ้างบรรทุกคนโดยสารโดยใช้รถยนต์รับจ้างแบบพิเศษข้อ ๔ ผู้ใดประสงค์จะขอรับใบอนุญาตให้ยื่นคำขอตามแบบที่อธิบดีประกาศกำหนด พร้อมด้วยเอกสารและหลักฐานดังต่อไปนี้(๑) บริษัทมหาชนจำกัดหรือบริษัทจำกัด(ก) หนังสือรับรองการจดทะเบียนนิติบุคคลที่ออกให้ไว้ไม่เกินหนึ่งปี(ข) ภาพถ่ายบัตรประจำตัวประชาชนของกรรมการผู้มีอำนาจ(ค) ตัวอย่างรอยตราประทับของผู้ยื่นคำขอ จำนวนสองตรา (ถ้ามี)(ง) ตัวอย่างเครื่องหมายประจำรถที่ประสงค์จะใช้(จ)หลักฐานแสดงกรรมสิทธิ์หรือสิทธิการใช้สถานที่เก็บรถยนต์พร้อมแผนผังโดยสังเขป แสดงรายละเอียดของที่ตั้ง(ฉ) หลักฐานแสดงกรรมสิทธิ์หรือสิทธิครอบครองรถตามกฎหมาย (ถ้ามี)(ช) หลักฐานแสดงสถานที่พักรถสำหรับรอให้บริการ(๒) สหกรณ์(ก) สำเนาหรือภาพถ่ายใบรับจดทะเบียนสหกรณ์(ข) สำเนาหรือภาพถ่ายข้อบังคับของสหกรณ์(ค) ตัวอย่างรอยตราประทับของผู้ยื่นคำขอ จำนวนสองตรา (ถ้ามี)(ง) ตัวอย่างเครื่องหมายประจำรถที่ประสงค์จะใช้(จ) หลักฐานแสดงกรรมสิทธิ์หรือสิทธิการใช้สถานที่เก็บรถยนต์พร้อมแผนผังโดยสังเขปแสดงรายละเอียดของที่ตั้ง(ฉ) หลักฐานแสดงกรรมสิทธิ์หรือสิทธิครอบครองรถตามกฎหมาย (ถ้ามี)(ช) หลักฐานแสดงสถานที่พักรถสำหรับรอให้บริการข้อ ๕ ในการขอรับใบอนุญาตผู้ขอรับใบอนุญาตต้องเสนอรายละเอียดการประกอบการรับจ้างบรรทุกคนโดยสารตามที่อธิบดีประกาศกำหนดซึ่งอย่างน้อยต้องประกอบด้วย(๑) โครงสร้างการจัดการองค์กร การพัฒนาบุคลากร และมาตรฐานการบริการ(๒) จำนวนรถ(๓) แผนด้านการซ่อมและบำรุงรักษารถ(๔) แผนด้านความปลอดภัยเกี่ยวกับตัวรถ ผู้ขับรถ และคนโดยสาร(๕) แผนด้านการตลาดและด้านการเงินข้อ ๖ ผู้ขอรับใบอนุญาตต้องไม่เคยเป็นผู้ถูกเพิกถอนใบอนุญาตหรือไม่ได้รับอนุญาตให้ต่ออายุใบอนุญาตเว้นแต่ได้ถูกเพิกถอนใบอนุญาตมาแล้วไม่น้อยกว่าห้าปีนับแต่วันที่ถูกเพิกถอนใบอนุญาตหรือใบอนุญาตหมดอายุมาแล้วไม่น้อยกว่าสามปี แล้วแต่กรณีในกรณีที่ผู้ขอรับใบอนุญาตเป็นบริษัทมหาชนจำกัดหรือบริษัทจำกัดหุ้นส่วนหรือกรรมการผู้มีอำนาจลงนามของบริษัทมหาชนจำกัดหรือบริษัทจำกัดนั้นต้องไม่มีลักษณะต้องห้ามตามวรรคหนึ่งหรือเคยเป็นหุ้นส่วนหรือกรรมการผู้มีอำนาจลงนามของบริษัทมหาชนจำกัดหรือบริษัทจำกัดที่มีลักษณะต้องห้ามตามวรรคหนึ่งด้วยเว้นแต่ได้พ้นกำหนดห้าปีนับแต่วันที่บริษัทมหาชนจำกัดหรือบริษัทจำกัดนั้นได้ถูกเพิกถอนใบอนุญาตหรือได้พ้นกำหนดสามปีนับแต่วันที่ใบอนุญาตหมดอายุ แล้วแต่กรณีข้อ ๗ การขอรับใบอนุญาตให้ยื่นคำขอต่อนายทะเบียน ดังต่อไปนี้(๑) การประกอบการรับจ้างบรรทุกคนโดยสารในเขตกรุงเทพมหานครให้ยื่นคำขอต่อนายทะเบียนกรุงเทพมหานคร(๒)การประกอบการรับจ้างบรรทุกคนโดยสารในจังหวัดอื่นนอกจากกรุงเทพมหานครให้ยื่นคำขอต่อนายทะเบียนจังหวัดข้อ ๘ ในการออกใบอนุญาตให้นายทะเบียนกำหนดเงื่อนไขดังต่อไปนี้ไว้ในใบอนุญาต(๑) จำนวนรถขั้นต่ำที่ใช้ในการประกอบการซึ่งไม่น้อยกว่าสิบคัน(๒) สถานที่เก็บ ซ่อม และบำรุงรักษารถ(๓) มาตรฐานการบริการในการประกอบการ(๔) เงื่อนไขอื่นตามที่อธิบดีประกาศกำหนดข้อ ๙ ใบอนุญาตให้เป็นไปตามแบบที่อธิบดีประกาศกำหนดข้อ ๑๐ เมื่อได้รับใบอนุญาตแล้วให้ผู้รับใบอนุญาตนำรถมาจดทะเบียนไม่น้อยกว่าจำนวนรถขั้นตํ่าตามเงื่อนไขที่กำหนดในข้อ๘ (๑) ภายในเก้าสิบวันนับแต่วันที่ได้รับใบอนุญาตในกรณีที่ผู้รับใบอนุญาตมีเหตุจำเป็นไม่สามารถนำรถมาจดทะเบียนได้ตามจำนวนและภายในระยะเวลาที่กำหนดตามวรรคหนึ่งถ้าผู้นั้นร้องขอ ให้นายทะเบียนขยายเวลาได้อีกไม่เกินสองครั้ง ครั้งละไม่เกินหกสิบวันข้อ ๑๑ รถยนต์รับจ้างแบบพิเศษต้องมีลักษณะและขนาดดังต่อไปนี้(๑) เป็นรถใหม่สำเร็จรูปจากโรงงานหรือมีอายุการใช้งานไม่เกินสองปีนับแต่วันที่จดทะเบียนครั้งแรก ซึ่งมีการใช้รถมาแล้วไม่เกินสองหมื่นกิโลเมตรและไม่เป็นรถที่ทำการซ่อมแซมหรือปรับปรุงมาจากรถที่ประสบอุบัติเหตุรุนแรงที่มีผลกระทบต่อความปลอดภัยในการใช้รถนั้น(๒) เป็นรถเก๋งสองตอน รถเก๋งสองตอนแวน รถเก๋งสามตอน รถเก๋งสามตอนแวนรถยนต์นั่งสองตอน รถยนต์นั่งสองตอนแวน รถยนต์นั่งสามตอนรถยนต์นั่งสามตอนแวน รถตู้นั่งสองตอน หรือสามตอนหรือรถยนต์ลักษณะอื่นตามที่อธิบดีประกาศกำหนด(๓) เป็นรถที่มีประตูไม่น้อยกว่าสี่ประตูซึ่งมีความกว้างไม่น้อยกว่าหนึ่งเมตรแปดสิบเซนติเมตร แต่ไม่เกินสองเมตรห้าสิบเซนติเมตรมีความยาวไม่น้อยกว่าสี่เมตรห้าสิบเซนติเมตร และมีความสูงไม่เกินสองเมตร(๔)เป็นรถที่มีระบบป้องกันล้อล็อคและมีถุงลมนิรภัยที่นั่งตอนหน้าอย่างน้อยหนึ่งคู่(๕)เป็นรถที่มีเบาะนั่งซึ่งมีระยะห่างจากพื้นถึงส่วนบนสุดของเบาะนั่งไม่น้อยกว่ายี่สิบห้าเซนติเมตรและมีระยะห่างจากส่วนต่ำสุดของเบาะนั่งถึงเพดานไม่น้อยกว่าแปดสิบห้าเซนติเมตรข้อ ๑๒ รถยนต์รับจ้างแบบพิเศษต้องมีกำลังของเครื่องยนต์หรือมอเตอร์ไฟฟ้าดังต่อไปนี้(๑) ในกรณีเป็นรถที่ใช้เครื่องยนต์ในการขับเคลื่อนต้องมีกำลังของเครื่องยนต์ไม่น้อยกว่าหนึ่งร้อยกิโลวัตต์(๒) ในกรณีเป็นรถที่ใช้ทั้งเครื่องยนต์และมอเตอร์ไฟฟ้าในการขับเคลื่อนต้องมีกำลังรวมกันไม่น้อยกว่าหนึ่งร้อยกิโลวัตต์(๓) ในกรณีเป็นรถที่ใช้มอเตอร์ไฟฟ้าในการขับเคลื่อนต้องมีกำลังพิกัดของมอเตอร์ไฟฟ้าไม่น้อยกว่าหนึ่งร้อยกิโลวัตต์การวัดกำลังของเครื่องยนต์หรือมอเตอร์ไฟฟ้าตามวรรคหนึ่ง ให้เป็นไปตามหลักเกณฑ์และวิธีการที่อธิบดีประกาศกำหนดข้อ ๑๓ รถยนต์รับจ้างแบบพิเศษต้องไม่ติดตั้งระบบป้องกันการเปิดประตูจากภายในรถและกระจกกันลมหน้าและส่วนประกอบของตัวถังที่เป็นกระจกต้องเป็นกระจกที่โปร่งใส สามารถมองเห็นสภาพภายในรถและสภาพการจราจรภายนอกรถได้อย่างชัดเจนและห้ามมิให้นำวัสดุอื่นใดมาติด หรือบังส่วนหนึ่งส่วนใดของกระจกเว้นแต่เป็นการติดเครื่องหมายหรือเอกสารตามที่กฎหมายกำหนด หรือการติดวัสดุสำหรับบังหรือกรองแสงแดดที่กระจกกันลมหน้าหรือส่วนประกอบของตัวถังที่เป็นกระจกตามที่อธิบดีประกาศกำหนดข้อ ๑๔ รถยนต์รับจ้างแบบพิเศษต้องมีและใช้เครื่องอุปกรณ์ดังต่อไปนี้(๑) มาตรค่าโดยสารตามแบบหรือชนิดที่อธิบดีให้ความเห็นชอบติดตั้งไว้ด้านซ้ายของผู้ขับรถ ณ ที่ซึ่งคนโดยสารเห็นได้ชัดเจนโดยมาตรค่าโดยสารต้องติดตั้งอุปกรณ์ที่สามารถพิมพ์หรือส่งข้อมูลอิเล็กทรอนิกส์ที่แสดงรายละเอียดค่าโดยสารหรือใบเสร็จรับเงินซึ่งต้องมีรายการอย่างน้อย ดังต่อไปนี้(ก) จำนวนเงินค่าจ้างบรรทุกคนโดยสารตามอัตรา ระยะทางและระยะเวลาที่กำหนดในข้อ ๑๘(ข) หมายเลขทะเบียนรถยนต์รับจ้างแบบพิเศษ(ค) ชื่อผู้รับใบอนุญาต(๒) เครื่องสื่อสารตามที่อธิบดีให้ความเห็นชอบ ทั้งนี้ หลักเกณฑ์และวิธีการในการขอความเห็นชอบให้เป็นไปตามที่อธิบดีประกาศกำหนด(๓)เครื่องบันทึกข้อมูลการเดินทางของรถที่มีผู้ให้บริการระบบติดตามรถที่กรมการขนส่งทางบกรับรองคุณลักษณะ ระบบการทำงาน การติดตั้งและการรับรองเครื่องบันทึกข้อมูลการเดินทางของรถและการรับรองผู้ให้บริการระบบติดตามรถตาม (๓) ให้เป็นไปตามที่อธิบดีประกาศกำหนดในกรณีที่เครื่องบันทึกข้อมูลการเดินทางของรถตาม (๓)มีระบบการทำงานที่ทำให้สามารถสื่อสารระหว่างผู้ขับรถกับผู้ให้บริการระบบติดตามรถได้ให้ถือว่าเครื่องบันทึกข้อมูลการเดินทางของรถนั้น เป็นเครื่องสื่อสารตาม (๒) ด้วยข้อ ๑๕ รถยนต์รับจ้างแบบพิเศษต้องแสดงเครื่องหมายดังต่อไปนี้(๑) เครื่องหมายหรือสัญลักษณ์ที่แสดงการเป็นรถยนต์รับจ้างแบบพิเศษ(๒) เครื่องหมายแสดงการมีเครื่องสื่อสาร(๓) เครื่องหมายแสดงสถานะการให้บริการ เช่น ว่าง - ไม่ว่างหรืองดรับจ้าง(๔) เครื่องหมายอื่นตามที่อธิบดีประกาศกำหนดลักษณะ ขนาด การติดตั้ง และเงื่อนไขการใช้เครื่องหมายตามวรรคหนึ่งให้เป็นไปตามที่อธิบดีประกาศกำหนดในกรณีที่มีการเปลี่ยนแปลงทะเบียนประเภทรถยนต์รับจ้างแบบพิเศษเป็นรถยนต์ประเภทอื่นให้ผู้รับใบอนุญาตนำเครื่องหมายตามวรรคหนึ่งออกข้อ ๑๖ รถยนต์รับจ้างแบบพิเศษอาจมีและใช้เครื่องอุปกรณ์สำหรับรถเพื่อความปลอดภัยในการรับจ้างดังต่อไปนี้(๑) อุปกรณ์กั้นระหว่างที่นั่งผู้ขับรถกับคนโดยสารภายในห้องโดยสาร(๒) อุปกรณ์ที่ใช้บันทึกภาพภายในหรือภายนอกรถ เช่น กล้องวิดีโอกล้องถ่ายรูป(๓) อุปกรณ์อื่นอันจำเป็นเพื่อความปลอดภัยตามที่อธิบดีประกาศกำหนดเพื่อประโยชน์ในการคุ้มครองความปลอดภัยในชีวิตร่างกาย หรือทรัพย์สินของผู้ขับรถหรือคนโดยสาร อธิบดีอาจกำหนดให้รถยนต์รับจ้างแบบพิเศษตามลักษณะรถหรือลักษณะการให้บริการต้องติดตั้งเครื่องอุปกรณ์ตามวรรคหนึ่งก็ได้คุณลักษณะ ระบบการทำงาน และการติดตั้งเครื่องอุปกรณ์ตามวรรคหนึ่งให้เป็นไปตามที่อธิบดีประกาศกำหนดข้อ ๑๗ รถยนต์รับจ้างแบบพิเศษให้ใช้สีของตัวถังรถเป็นสีขาวหรือสีอื่นตามที่อธิบดีประกาศกำหนดข้อ ๑๘ ให้รัฐมนตรีมีอำนาจประกาศกำหนดอัตราค่าจ้างบรรทุกคนโดยสารสำหรับรถยนต์รับจ้างแบบพิเศษและค่าบริการอื่นดังต่อไปนี้(๑) ค่าจ้างบรรทุกคนโดยสารให้กำหนดโดยถือเกณฑ์ระยะทางสองกิโลเมตรแรก ไม่เกินสองร้อยบาทและกิโลเมตรต่อ ๆ ไป กิโลเมตรละไม่เกินสามสิบบาทในกรณีที่ไม่สามารถเคลื่อนที่หรือเดินรถต่อไปตามปกติวิสัยในอัตรานาทีละไม่เกินสิบบาท(๒) ค่าบริการอื่น ให้กำหนดดังต่อไปนี้(ก)กรณีการจ้างผ่านศูนย์บริการสื่อสารหรือระบบสื่อสารทางอิเล็กทรอนิกส์กำหนดได้ไม่เกินหนึ่งร้อยบาท(ข)กรณีการจ้างจากท่าอากาศยานหรือสถานที่ที่รัฐมนตรีประกาศกำหนดโดยรถยนต์รับจ้างแบบพิเศษนั้นจอดรถรอคนโดยสารอยู่ในสถานที่ดังกล่าวณ จุดที่ได้จัดไว้เป็นการเฉพาะ กำหนดได้ไม่เกินสองร้อยบาท(ค) กรณีการจ้างโดยมีบริการพิเศษตามที่รัฐมนตรีประกาศกำหนดกำหนดได้ไม่เกินสองร้อยบาทการกำหนดอัตราค่าจ้างบรรทุกคนโดยสารและค่าบริการอื่นตามวรรคหนึ่งอาจกำหนดให้แตกต่างกันตามเขตท้องที่ที่รถนั้นจดทะเบียน ท้องที่ที่ให้บริการช่วงเวลาที่ให้บริการ ลักษณะรถ หรือลักษณะการให้บริการก็ได้ข้อ ๑๙ การเรียกเก็บค่าจ้างบรรทุกคนโดยสารให้เรียกเก็บตามจำนวนเงินรวมที่แสดงไว้ในมาตรค่าโดยสารส่วนในกรณีที่มีการเรียกเก็บค่าบริการอื่น ให้เรียกเก็บเพิ่มขึ้นจากค่าจ้างบรรทุกคนโดยสารที่แสดงไว้ในมาตรค่าโดยสารอธิบดีอาจประกาศกำหนดท้องที่ที่ให้บริการหรือช่วงเวลาที่ให้บริการที่รถยนต์รับจ้างสามารถใช้วิธีตกลงราคาหรือวิธีการอื่นนอกจากการใช้มาตรค่าโดยสารเรียกเก็บค่าจ้างบรรทุกคนโดยสารก็ได้ข้อ ๒๐ ผู้รับใบอนุญาตต้องปฏิบัติตามเงื่อนไขดังต่อไปนี้(๑) ปฏิบัติตามเงื่อนไขที่กำหนดไว้ในใบอนุญาตตามข้อ ๘(๒)ไม่ยินยอมให้ผู้ซึ่งไม่มีใบอนุญาตขับรถยนต์สาธารณะหรือไม่มีใบอนุญาตเป็นผู้ขับรถในประเภทที่ใช้แทนกันได้ ขับรถยนต์รับจ้างแบบพิเศษและไม่ยินยอมให้ผู้ซึ่งมีใบอนุญาตขับรถยนต์สาธารณะ หรือมีใบอนุญาตเป็นผู้ขับรถในประเภทที่ใช้แทนกันได้ที่หมดอายุแล้วหรือผู้ซึ่งถูกสั่งยึด พักใช้ หรือเพิกถอนใบอนุญาตนั้น ขับรถยนต์รับจ้างแบบพิเศษ(๓) จัดทำประวัติผู้ขับรถตามที่อธิบดีประกาศกำหนด(๔) จัดให้มีการประกันวินาศภัยตามที่อธิบดีประกาศกำหนด(๕)จัดให้มีการติดอัตราค่าจ้างบรรทุกคนโดยสารและค่าบริการอื่นตามที่กำหนดในข้อ ๑๘ ไว้ในรถณ ที่ซึ่งคนโดยสารเห็นได้อย่างชัดเจน ทั้งนี้ ตามลักษณะ ขนาดและตำแหน่งที่อธิบดีประกาศกำหนด(๖) จัดให้ผู้ขับรถเข้ารับการอบรมตามหลักสูตรที่อธิบดีประกาศกำหนด(๗) อำนวยความสะดวกตามสมควรแก่นายทะเบียนหรือผู้ตรวจการในการตรวจสอบเพื่อให้มีการปฏิบัติตามกฎกระทรวงนี้ข้อ ๒๑ รถยนต์รับจ้างแบบพิเศษให้มีอายุการใช้งานได้ไม่เกินเก้าปีนับแต่วันที่รถยนต์นั้นจดทะเบียนครั้งแรกข้อ ๒๒ ผู้รับใบอนุญาตซึ่งประสงค์จะขอต่ออายุใบอนุญาตให้ยื่นคำขอต่ออายุใบอนุญาตต่อนายทะเบียนตามแบบที่อธิบดีประกาศกำหนดภายในหกสิบวันแต่ไม่น้อยกว่าสามสิบวันก่อนใบอนุญาตหมดอายุพร้อมด้วยเอกสารและหลักฐาน ดังต่อไปนี้(๑) ใบอนุญาตฉบับเดิม(๒) หนังสือรับรองการจดทะเบียนนิติบุคคล(๓) รายละเอียดการประกอบการรับจ้างตามข้อ ๕ข้อ ๒๓ ให้นายทะเบียนต่ออายุใบอนุญาตได้ต่อเมื่อ(๑) ผู้รับใบอนุญาตยื่นคำขอภายในกำหนดเวลาพร้อมด้วยเอกสารและหลักฐานครบถ้วน และถูกต้องตามที่กำหนดไว้ในข้อ ๒๒(๒) ผู้รับใบอนุญาตไม่เคยถูกสั่งระงับใบอนุญาตเป็นการชั่วคราวตามข้อ๒๕ เกินกว่าสามครั้ง ในรอบอายุใบอนุญาต(๓)ผู้รับใบอนุญาตปฏิบัติตามเงื่อนไขที่กำหนดในกฎกระทรวงนี้อย่างครบถ้วนและถูกต้องในกรณีที่ผู้รับใบอนุญาตซึ่งยื่นคำขอต่ออายุใบอนุญาตไม่ปฏิบัติตามเงื่อนไขที่กำหนดไว้ในกฎกระทรวงนี้หากนายทะเบียนเห็นว่าการไม่ปฏิบัติตามเงื่อนไขนั้นสามารถแก้ไขปรับปรุงได้ ให้แจ้งผู้รับใบอนุญาตดังกล่าวดำเนินการแก้ไขปรับปรุงให้แล้วเสร็จภายในเวลาที่กำหนดหากผู้รับใบอนุญาตนั้นมิได้ดำเนินการให้แล้วเสร็จภายในเวลาที่กำหนดให้ถือว่าไม่ประสงค์จะขอต่ออายุใบอนุญาตและให้การพิจารณาคำขอต่ออายุใบอนุญาตเป็นอันสิ้นสุดลงข้อ ๒๔ ผู้รับใบอนุญาตซึ่งจะเลิกประกอบการให้แจ้งความประสงค์เป็นหนังสือให้นายทะเบียนทราบพร้อมกับส่งคืนใบอนุญาตข้อ ๒๕ เมื่อปรากฏว่าผู้รับใบอนุญาตผู้ใดฝ่าฝืนหรือไม่ปฏิบัติตามกฎกระทรวงนี้ให้นายทะเบียนสั่งให้ผู้รับใบอนุญาตนั้นแก้ไขให้ถูกต้องภายในระยะเวลาที่กำหนดถ้าผู้รับใบอนุญาตไม่ปฏิบัติหรือไม่แก้ไขให้ถูกต้องให้นายทะเบียนมีอำนาจตักเตือนหรือสั่งระงับใบอนุญาตเป็นการชั่วคราวได้ตามควรแก่กรณี ทั้งนี้การตักเตือนและการสั่งระงับใบอนุญาตเป็นการชั่วคราว ให้เป็นไปตามหลักเกณฑ์วิธีการ และเงื่อนไขที่อธิบดีประกาศกำหนดในกรณีที่เห็นได้ว่าผู้รับใบอนุญาตไม่สามารถดำเนินการแก้ไขตามคำสั่งของนายทะเบียนตามวรรคหนึ่งได้หรือการฝ่าฝืนหรือไม่ปฏิบัติตามกฎกระทรวงนี้น่าจะเป็นเหตุให้เกิดภยันตรายต่อประชาชน หรือน่าจะเป็นเหตุให้เกิดความเสียหายอย่างร้ายแรงให้นายทะเบียนสั่งเพิกถอนใบอนุญาตข้อ ๒๖ ในกรณีรถยนต์รับจ้างแบบพิเศษครบอายุการใช้งานหรือผู้รับใบอนุญาตถูกเพิกถอนใบอนุญาต หรือไม่ได้รับอนุญาตให้ต่ออายุใบอนุญาตให้ผู้รับใบอนุญาตนำเครื่องหมายตามข้อ ๑๕ ออกและส่งคืนแผ่นป้ายทะเบียนรถต่อนายทะเบียนพร้อมนำใบคู่มือจดทะเบียนรถมาแสดงต่อนายทะเบียนเพื่อบันทึกหลักฐานการระงับทะเบียนหรือเปลี่ยนประเภทรถทั้งนี้ภายในสามสิบวันนับแต่วันที่ครบอายุการใช้งาน วันที่ถูกเพิกถอนใบอนุญาตหรือวันที่ไม่ได้รับอนุญาตให้ต่ออายุใบอนุญาต แล้วแต่กรณีให้ไว้ ณ วันที่ ๒ สิงหาคม พ.ศ. ๒๕๖๐พิชิต อัคราทิตย์รัฐมนตรีช่วยว่าการกระทรวงคมนาคม ปฏิบัติราชการแทนรัฐมนตรีว่าการกระทรวงคมนาคมหมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงหลักเกณฑ์เกี่ยวกับการขอรับใบอนุญาต การออกใบอนุญาตและการต่ออายุใบอนุญาตประกอบการรับจ้างบรรทุกคนโดยสารแบบพิเศษ รวมทั้งปรับปรุงหลักเกณฑ์เกี่ยวกับลักษณะขนาด กำลังของเครื่องยนต์ เครื่องอุปกรณ์และเครื่องหมายสำหรับรถยนต์รับจ้างบรรทุกคนโดยสารไม่เกินเจ็ดคนแบบพิเศษเพื่อยกระดับมาตรฐานการให้บริการแก่ประชาชน และมาตรฐานความปลอดภัยในการโดยสารรถยนต์สาธารณะให้ทันสมัยและสอดคล้องกับสภาพสังคมที่เปลี่ยนแปลงไปอันเป็นการเพิ่มประสิทธิภาพในการให้บริการ การควบคุมดูแลมาตรฐานการให้บริการ และความปลอดภัยของคนโดยสารจึงจำเป็นต้องออกกฎกระทรวงนี้ปวันวิทย์/อัญชลี/จัดทำ๑๕สิงหาคม ๒๕๖๐สิทธิกานต์/ปรับปรุง๕เมษายน ๒๕๖๒วศิน/ตรวจ๑๐ เมษายน๒๕๖๒[๑] ราชกิจจานุเบกษาเล่ม ๑๓๔/ตอนที่ ๘๑ ก/หน้า ๑๖/๑๑ สิงหาคม ๒๕๖๐